Karlalið Keflavíkur og kvennalið Hauka leika bæði heimaleiki í Evrópukeppninni í körfubolta í kvöld , fimmtudagskvöld . Keflavík tekur á móti BK Riga frá Lettlandi og Haukar taka á móti Pays D Aix frá Frakklandi . Báðir leikirnir hefjast kl. 19:15 . Keflavík þarf að vinna Riga með 19 stiga mun til að komast áfram í keppninni , en Haukar munu ekki komast upp úr sínum riðli , enda við ofurefli að etja . Sem dæmi um það þá urðu mótherjar Hauka í kvöld , Pays D Aix , Evrópumeistatar bikarhafa fyrir tveimur árum . Ítalska liðið og það spænska í þessum riðli eru einnig gríðarsterk og ávinningur Hauka í ár er fyrst og fremst reynsla .